stanford-oval/wikipedia huggingface dataset:
เสือดำ

สำหรับบุคคล ดูที่ เสือดำ (โจร)
เสือจากัวร์ที่เป็นเสือดำ
เสือดำตัวผู้ในอุทยานแห่งชาตินาการาโฮเล ประเทศอินเดีย
เสือดำ เป็นชื่อสามัญเรียกโดยรวมของสัตว์กินเนื้อประเภทเสือและแมว (Felidae) ที่มีลักษณะลำตัวรวมถึงลวดลายเป็นสีดำตลอดทั้งลำตัว ซึ่งเกิดขึ้นได้ในเสือหลายชนิด
จากการเป็นเสือดำ เกิดจากความผิดปกติในเม็ดสีที่เรียกว่าเมลานิซึม ส่งผลให้เสือที่เกิดมานั้นเป็นสีดำตลอดทั้งลำตัว โดยที่ยังมีลายหรือลายจุดคงอยู่ แต่จะสังเกตเห็นได้ยาก จะเห็นได้ชัดเจนเมื่ออยู่ในแสงแดด
เสือดำในเสือดาว มักพบได้มากในป่าดิบชื้นในทวีปเอเชีย เช่น อินเดีย, เนปาล, เอเชียตะวันออกเฉียงใต้ โดยเฉพาะในเบงกอลหรือชวา ใต้ท้องของเสือดำมีสีจางเล็กน้อย ผิวสีดำของเสือดำไม่ได้มีสีดำสนิท และยังคงมีลายแบบเสือดาวอยู่ด้วยซึ่งจะเห็นชัดเวลาต้องแสงแดด ซึ่งในภาษาลาวเรียกว่า "เสือแมลงภู่" หรือ "เสือลายจ้ำหลอด" เสือดำในประเทศไทยพบได้มากในป่าภาคใต้ โดยแม่เสือดาวหนึ่งตัวจะให้ลูกที่เป็นเสือดำในอัตรา 3/1 แต่ทั้งนี้ลูกเสือที่เป็นเสือดำมักจะอยู่อย่างโดดเดี่ยว ไม่รวมกลุ่มหรือรวมฝูงหรือเดินร่วมกับเสือดาว จึงทำให้อ่อนแอและเป็นจุดอ่อนเพราะมีอัตราการรอดตายน้อยกว่าเสือดาว  เสือดำจึงเป็นเสือที่พบได้น้อยกว่าเสือดาว  และจากประสบการณ์ของผู้ที่เลี้ยงดูแลเสือในสวนสัตว์มีความเห็นว่า เสือดำนั้นมีความดุร้ายกว่าเสือดาว
เมื่อราว พ.ศ. 2527 เรื่องของเสือดำเคยปรากฏเป็นข่าวทางหนังสือพิมพ์ว่า มีเสือดำตัวหนึ่งเพ่นพ่านอยู่แถวมักกะสัน ในเขตกรุงเทพมหานคร จนเป็นที่หวาดกลัวของผู้ที่อาศัยอยู่บริเวณนั้น ซึ่งในข่าวว่า "เสือดำมักกะสัน" และได้ถูกจับไปปล่อยในป่าห้วยขาแข้ง ซึ่งในภายหลังเป็นที่ทราบว่าเป็นเรื่องของการกุข่าวของสื่อเพื่อเขียนข่าวเท่านั้น
ในเสือจากัวร์ ที่พบในทวีปอเมริกาใต้ก็มีเสือดำเช่นเดียวกัน โดยมีลักษณะการเกิดเช่นเดียวกับเสือดำ
นอกจากนั้นแล้ว เสือดำยังมีพบในเสือหรือแมวประเภทอื่น ๆ เช่น เสือพูมา ในทวีปอเมริกาเหนือแต่ไม่มีหลักฐานที่เป็นการถ่ายภาพหรือเจอซากศพในป่าและไม่เคยได้รับการผสมพันธุ์ในสวนสัตว์ มีรายงานเกี่ยวกับเสือดำในอเมริกาเหนือที่ไม่ได้รับการยืนยัน เป็นที่รู้จักกันในชื่อเสือดำอเมริกาเหนือ (North American Black Panther, NABP) อาจเป็นผลมาจากการผสมพันธุ์ในสายเลือดเดียวกันในประชากรของเสือพูมาตะวันออกซึ่งเป็นชนิดย่อยของเสือพูมา ในปัจจุบันมีสาเหตุมาจากความผิดพลาดในการจำแนกโดยผู้ที่ไม่เชี่ยวชาญ, เสือไฟ ซึ่งเป็นเสือขนาดเล็กในทวีปเอเชีย, เซอร์วัล ซึ่งเป็นแมวป่าที่พบในทวีปแอฟริกา โดยเฉพาะที่อาศัยในเทือกเขาอาร์เบอร์แดร์ ของเคนยา เชื่อว่าอาจเป็นเพราะสภาพแวดล้อมบนที่สูงมีคู่แข่งในการแย่งชิงอาหารน้อย ทำให้ไม่ต้องมีลายจุดช่วยในการพรางตัวเหมือนที่ราบ และสีดำยังช่วยดูดซับความอบอุ่นให้แก่ร่างกาย เนื่องจากสภาพอุณหภูมิบนภูเขาสูงหนาวเย็นกว่าที่ราบ
รวมถึงเสือโคร่ง ที่มีการบันทึกรวมถึงเสียงเล่าลือจากอินเดีย ที่มีการพบเห็นเป็นระยะ ๆ แต่ทว่าก็ยังไม่มีหลักฐานที่ชัดเจน
เลย์อะเวย์

เลย์อะเวย์ คือรูปแบบข้อตกลงร่วมกันระหว่างผู้ซื้อกับผู้ขายสินค้าว่าผู้ขายจะสงวนสินค้าและจะส่งมอบสินค้าให้ก็ต่อเมื่อผู้ซื้อผ่อนชำระค่าสินค้าครบมูลค่าของสินค้านั้น
คำอธิบาย

การเลย์อะเวย์สินค้าต่างจากการผ่อนชำระสินค้าทั่วไปตรงที่ผู้ซื้อจะได้รับสินค้าก็ต่อเมื่อผ่อนชำระค่าสินค้าจนครบมูลค่าฯ ในขณะที่การผ่อนชำระ ไม่ว่าจะมีการวางเงินค่าสินค้าบางส่วนก่อนหรือไม่ก็ตาม ผู้ซื้อจะได้สินค้าตั้งแต่ต้น และมีหน้าที่ต้องผ่อนชำระที่เป็นหนี้ด้วยผู้ขายนั้นจนกว่าจะครบมูลค่าสินค้าและดอกเบี้ยฯ
การเลย์อะเวย์สินค้ามักมีค่าธรรมเนียมเพิ่มเติมจากการซื้อสินค้าปกติ เนื่องจากผู้ขายจะต้อง "สงวน" (lay) สินค้าในคลังฯ  "ไว้" (away) จนกว่าจะการผ่อนชำระจะเสร็จสิ้น 
เนื่องจากการเลย์อะเวย์สินค้ามีความเสี่ยงน้อย (เพราะสินค้ายังอยู่ที่ผู้ขาย) การขายในลักษณะนี้จึงมักใช้กับผู้ซื้อที่มีเครดิตต่ำ หากการผ่อนชำระไม่สมบูรณ์ สินค้านั้นก็จะถูกนำไปขายดังเดิม เงินที่ผู้ซื้อชำระไปบางส่วนนั้นก็อาจนำไปคืนเต็มจำนวน หักค่าธรรมเนียมบางส่วน หรือแม้แต่ริบเงินนั้น แล้วแต่นโยบายของการเลย์อะเวย์
ข้อดีอีกประการของการเลย์อะเวย์สินค้า คือไม่จำเป็นต้องคิดดอกเบี้ย นอกจากนี้ ราคาสินค้าก็กำหนดตายตัวเมื่อทำสัญญาเลย์อะเวย์ และผู้ซื้อสามารถมั่นใจได้ว่าจะมีสินค้าเมื่อชำระมูลค่าครบถ้วนเพราะมีการสงวนสินค้าไว้ อีกทั้งการซื้อสินค้าเป็นของขวัญก็จะเก็บความลับได้ง่ายกว่าการผ่อนชำระที่จะต้องแสดงรายการผ่อนชำระในใบเรียกเก็บเงินของบัตรเครดิต เป็นต้น และในบางกรณี ผู้ซื้อจะมีความรู้สึกหวงแหนสินค้าฯ มากกว่าการซื้อปกติ เนื่องจากการซื้อในลักษณะนี้ต้องอาศัยความตั้งใจ มุมานะในการผ่อนชำระฯ ในห้วงเวลาหนึ่งจนกว่าจะได้สินค้ามาอีกด้วย
ประวัติ

การเลย์อะเวย์สินค้าเริ่มเป็นที่นิยมโดยทั่วไปตั้งแต่เหตุเศรษฐกิจตกต่ำครั้งใหญ่ในช่วงทศวรรษ 1930 และเสื่อมความนิยมลงในช่วงทศวรรษ 1980  เมื่อการใช้งานบัตรเครดิตเป็นกิจจะลักษณะ
วอลมาร์ต ประกาศยกเลิกการเลย์อะเวย์ทุกสาขาในปี 2006 ให้เหตุผลว่ามีผู้ใช้บริการน้อยลงและค่าดำเนินการที่เพิ่มสูงขึ้น  แต่ก็กลับมาให้บริการอีกครั้งในเดือนกันยายน 2011 เนื่องจากภาวะเศรษฐกิจตกต่ำที่เกิดขึ้นอีกครั้งและปัญหาเครดิตของลูกค้าที่ตกต่ำลง
แบบรูปการแผ่กระจายแบบมีทิศทางเฉพาะทิศทาง

Directional Pattern แบบรูปการแผ่กระจายแบบมีทิศทางเฉพาะทิศทาง เป็นรูปแบบการแผ่กระจายในสายอากาศแบบมีทิศทาง (Directional Antenna) ซึ่งสายอากาศแบบมีทิศทางนี้เป็นสายอากาศที่มีทิศทางในการรับ-ส่งคลื่นแม่เหล็กไฟ้ฟ้าได้ดี ในทิศทางที่กำหนดไว้เท่านั้น กล่าวคือในทิศทางที่กำหนดไว้นั้นจะมีความเข้มของสนามแม่เหล็กไฟ้ฟ้ามากกว่าทิศทางอื่นๆ  ตัวอย่างหนึ่งของสายอากาศที่มีคุณสมบัติดังกล่าว คือ สายอากาศแบบออมนิไดเรคชันแนล  (Omnidirectional Antenna)
เต็ง

| เต็ง> สถานะการอนุรักษ์ |
| --- | --- |
 ความเสี่ยงต่ำ  (IUCN 2.3)
การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malvales
วงศ์:: Dipterocarpaceae
สกุล:: Shorea
สปีชีส์:: S.  obtusa
ชื่อทวินาม
Shorea obtusa Wall

เต็ง ชื่อวิทยาศาสตร์:  Shorea obtusa ภาษากะเหรี่ยงเรียก ลานิ ไม้ยืนต้น ผลัดใบ ลำต้นตรง เปลือกสีน้ำตาลปนเทา แตกเป็นร่องและเป็นสะเก็ดหนา ใบเดี่ยว ใบอ่อนมีขนประปราย ดอกช่อ ออกที่ปลายยอด ก้านดอกย่อยสั้นมาก ดอกย่อยขนาดเล็กสีขาว ผลมีปีกแบบซามารอยด์ เนื้อไม้ใช้ทำเสาบ้าน
ฮิตาจิ (เมือง)

ฮิตาจิ (ญี่ปุ่น: 日立市; โรมาจิ: Hitachi-shi) เป็นนครที่ตั้งอยู่ในจังหวัดอิบารากิ ประเทศญี่ปุ่น ประกาศจัดตั้งขึ้นเป็นนครเมื่อวันที่ 1 กันยายน ค.ศ. 1939 ตั้งติดกับมหาสมุทรแปซิฟิก มีจำนวนประชากรทั้งสิ้น 195,844 คน ในปี ค.ศ. 2008
ในสมัยสงครามโลกครั้งที่สอง นครฮิตาจิเป็นเป้าหมายโจมตีสำคัญของสหรัฐอเมริกา เพราะเป็นที่ตั้งของโรงงานชิ้นส่วนอุปกรณ์ไฟฟ้าถึง 6 โรง อีกทั้งยังมีเหมืองทองแดงที่มีจำนวนถึง 1 ใน 10 ของทองแดงที่มีอยู่ในญี่ปุ่น ด้วยเหตุนี้สหรัฐจึงโจมตีนครฮิตาจิในวันที่ 19 กรกฎาคม ค.ศ. 1945 ได้รับความเสียหายถึง 64.5%
ภูมิศาสตร์

ฮิตาจิตั้งอยู่ทางตอนเหนือของจังหวัดอิบารากิ มีชายฝั่งยาวติดกับมหาสมุทรแปซิฟิกทางทิศตะวันออก มีทางหลวงญี่ปุ่นหมายเลข 6 ซึ่งเป็นเส้นทางที่เชื่อมระหว่างโตเกียวกับเซ็นได วิ่งขนานไปกับชายฝั่ง มีที่ราบชายฝั่งที่แคบและเป็นแนวยาวประกอบด้วยที่อยู่อาศัยและพื้นที่ทางการค้า ในทางธรณีวิทยา ฮิตาจิตั้งอยู่บนชั้นดินยุคแคมเบรียนซึ่งมีอายุประมาณ 500 ล้านปี โดยมีเหมืองหินผลิตซีเมนต์ทางด้านทิศตะวันตกของฮิตาจิ
ภูมิศาสตร์ > อาณาเขตติดต่อ

จังหวัดอิบารากิ
ทิศเหนือ: นครทากาฮากิ
ทิศตะวันตก: นครฮิตาจิโอตะ
ทิศตะวันตกเฉียงใต้: นครนากะ
ทิศใต้: หมู่บ้านโทไก
ประชากร

ตามข้อมูลการสำรวจสำมะโนประชากรของญี่ปุ่น ฮิตาจิมีจำนวนประชากรสูงสุดในช่วงทศวรรษ 1980 และลดลงอย่างต่อเนื่องตั้งแต่นั้นเป็นต้นมา
| ปี | ประชากร | ±% |
| --- | --- | --- |
|  1950  | 132,124 | —     |
|  1960  | 172,232 | +30.4% |
|  1970  | 202,856 | +17.8% |
|  1980  | 215,489 | +6.2% |
|  1990  | 215,069 | −0.2% |
|  2000  | 206,589 | −3.9% |
|  2010  | 193,129 | −6.5% |
|  2020  | 174,508 | −9.6% |
การขนส่ง > รถไฟ

บริษัทรถไฟญี่ปุ่นตะวันออก: สายโจบัง
สถานี: โอมิกะ – ฮิตาจิ-ทางะ – ฮิตาจิ – โองิตสึ – จูโอ
การขนส่ง > ทางหลวง

ทางด่วนโจบัง - ทางแยกต่างระดับฮิตาจิ-มินามิโอตะ, ทางแยกต่างระดับฮิตาจิ-ชูโอ, ทางแยกต่างระดับฮิตาจิ-คิตะ
ทางหลวงแผ่นดินหมายเลข 6
ทางหลวงแผ่นดินหมายเลข 245
ทางหลวงแผ่นดินหมายเลข 293
ทางหลวงแผ่นดินหมายเลข 349
ทางหลวงแผ่นดินหมายเลข 461
แหล่งข้อมูลอื่น

เว็บไซต์ทางการเทศบาลนครฮิตาจิ (ในภาษาญี่ปุ่น)
| ด ค ก จังหวัดอิบารากิ |
| --- | --- | --- |
มิโตะ (เมืองหลวง)
| นครศูนย์กลาง |  มิโตะ  |  |
| นครพิเศษ |  สึกูบะ  |  |
| นคร |  คาชิมะ  คาซามะ  คาซูมิงาอูระ  คามิซุ  คิตะอิบารากิ  โคงะ  โจโซ  ชิกูเซ  ชิมตสึมะ  ซากูรางาวะ  ทากาฮางิ  โทริเดะ  นากะ  นาเมงาตะ  บันโด  โมริยะ  ยูกิ  รีวงาซากิ  สึกูบามิราอิ  สึจิอูระ  อิชิโอกะ  อิตาโกะ  อินาชิกิ  อูชิกุ  โอมิตามะ  ฮิตาจิ  ฮิตาจินากะ  ฮิตาจิโอตะ  ฮิตาจิโอมิยะ  โฮโกตะ  |  |
| เมืองและหมู่บ้าน แบ่งตามอำเภอ |  อำเภอคิตะโซมะ โทเนะ  อำเภอคูจิ ไดโงะ  อำเภอซาชิมะ โกกะ  ซาไก  อำเภอนากะ นากะ  อำเภอยูกิ ยาจิโยะ  อำเภออินาชิกิ คาวาจิ  มิโฮะ  อามิ  อำเภอฮิงาชิอิบารากิ ชิโรซาโตะ  อิบารากิ  โออาไร  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล  ญี่ปุ่น 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii
เจ้าหญิงฟรังซิชกาแห่งบราซิล

เจ้าหญิงฟรังซิชกากาแห่งบราซิล (2 สิงหาคม พ.ศ. 2367 - 27 มีนาคม พ.ศ. 2441) ทรงเป็นเจ้าหญิงแห่งจักรวรรดิบราซิล เป็นพระราชธิดาในจักรพรรดิเปดรูที่ 1 แห่งบราซิล ผู้ทรงครองราชย์เป็นพระเจ้าเปดรูที่ 4 แห่งโปรตุเกสด้วย และพระราชมารดาของเจ้าหญิงคือ อาร์ชดัชเชสมาเรีย ลีโอโพลดีนาแห่งออสเตรีย เจ้าหญิงทรงอภิเษกสมรสกับพระราชโอรสของพระเจ้าหลุยส์-ฟิลิปป์ที่ 1 แห่งฝรั่งเศสและมีพระราชโอรสธิดาร่วมกัน 3 พระองค์ โดยผ่านทางพระราชธิดาที่ทรงพระชนม์ชีพ พระนางจึงทรงเป็นบรรพบุรุษของเจ้าชายฌ็อง เคานต์แห่งปารีส ผู้อ้างสิทธิในราชบัลลังก์ฝรั่งเศสสายออร์เลอองนิสต์องค์ปัจจุบันและทรงเป็นบรรพบุรุษในสมเด็จพระราชาธิบดีควน การ์โลสที่ 1 แห่งสเปน
พระราชประวัติ

เจ้าหญิงฟรังซิชกาประสูติในวันที่ 2 สิงหาคม พ.ศ. 2367 ณ พระราชวังเซา คริสโตบาว ในรีโอเดจาเนโร เมืองหลวงแห่งจักรวรรดิบราซิล พระนางเต็มของพระนางคือ ฟรังซิชกา กาโรไลนา ฌูอานา การ์โลตา ลีโอโพลดีนา โรมานา ซาเวียร์ ดึ เปาลา มิกาเอลา กาเบรียลา ราฟาเอลา กองซากา ผ่านทางพระราชบิดาซึ่งคือ จักรพรรดิเปดรูที่ 1 แห่งบราซิล พระนางจึงเป็นพระบรมวงศานุวงศ์บราซิลสายราชวงศ์บราแกนซา (ภาษาโปรตุเกส : Bragança) และทรงได้รับตำแหน่ง "ท่านหญิง"(Dona) ตั้งแต่ประสูติ พระราชมารดาของพระนางคือ อาร์ชดัชเชสมาเรีย ลีโอโพลดีนาแห่งออสเตรีย เป็นพระราชธิดาในจักรพรรดิฟรันซ์ที่ 2 จักรพรรดิพระองค์สุดท้ายแห่งจักรวรรดิโรมันอันศักดิ์สิทธิ์ โดยผ่านทางพระนางเอง เจ้าหญิงฟรานซิสกาเป็นพระราชนัดดาในจักรพรรดินโปเลียนที่ 1และเป็นพระญาติชั้นหนึ่งในนโปเลียนที่ 2, จักรพรรดิฟรันซ์ โยเซฟที่ 1แห่งออสเตรีย-ฮังการี และจักรพรรดิแม็กซีมีเลียนที่ 1แห่งจักรวรรดิเม็กซิโกที่สอง
เจ้าหญิงฟรังซิชกาทรงอภิเษกสมรสกับเจ้าชายฟรองซัวส์แห่งออร์เลอองพระราชโอรสพระองค์ที่สามในพระเจ้าหลุยส์-ฟิลิปป์ที่ 1 แห่งฝรั่งเศสกับพระนางมาเรีย อเมเรีย แห่งทูซิชิลี พระราชินีชาวอิตาเลียน เจ้าชายฟรองซัวส์ซึ่งเรียกว่า เจ้าชายแห่งโจอินวิลล์ และเจ้าหญิงฟรานซิสกาทรงอภิเษกสมรสกันในวันที่ 1 พฤษภาคม พ.ศ. 2386 ที่รีโอเดจาเนโร เจ้าสาวมีพระชนมายุ 19 พรรษาและเจ้าบ่าวมีพระชนมายุ 25 พรรษา พระสาทิสลักษณ์ของพระนางถูกวาดขึ้นเมื่อเสด็จถึงปารีสในปีพ.ศ. 2387 โดย เอรี สเชฟเฟอร์ (พิพิธภัณฑ์มิวซีเดอลาวีโรแมนทีค, ปารีส)
พระราชธิดาของพระนางคือ เจ้าหญิงฟร็องซวซแห่งออร์เลอ็องทรงอภิเษกสมรสกับพระญาติชั้นหนึ่งของพระนาง เจ้าชายโรแบร์ ดยุกแห่งชาร์ตรีส์และเจ้าหญิงฟร็องซวซทรงกลายเป็นพระราชมารดาในเจ้าชายฌอง ดยุกแห่งกีส์ ผู้อ้างสิทธิในราชบัลลังก์ฝรั่งเศสสายออร์เลอ็อง
เมื่อราชสกุลออร์เลอ็องต้องหนีออกไปจากฝรั่งเศส ทั้งหมดได้ประทับที่อังกฤษในแคลร์มอนท์ ที่ซึ่งเจ้าหญิงฟรังซิชกามีพระประสูติกาลพระราชธิดาองค์สุดท้องซึ่งสิ้นพระชนม์ในวันประสูติปีพ.ศ. 2392 ปีถัดมา พระเจ้าหลุยส์-ฟิลิปป์ที่ 1 กษัตริย์ผู้นิราศเสด็จสวรรคต ในช่วงระหว่างการปกครองของราชวงศ์โบนาปาร์ตแห่งจักรวรรดิฝรั่งเศสที่ 2 ราชสกุลออร์เลอ็องได้เสด็จกลับมายังฝรั่งเศส เจ้าหญิงฟรังซิชกาสิ้นพระชนม์ที่กรุงปารีส สิริพระชนมายุ 73 พรรษา พระสวามีของพระนางทรงดำรงพระชนม์ชีพสืบมาอีกสองปีและสิ้นพระชนม์ในปีพ.ศ. 2443
พระโอรสธิดา

เจ้าหญิงฟรังซิชกามีพระราชโอรสธิดา 3 พระองค์ ได้แก่
| 0 | 1 | 2 | 3 | 4 |
| --- | --- | --- | --- | --- |
|   | พระนาม | ประสูติ | สิ้นพระชนม์ | คู่สมรส และพระโอรส-ธิดา |
|  | เจ้าหญิงฟร็องซวซแห่งออร์เลอ็อง | 184414 สิงหาคม พ.ศ. 2387 | 192528 ตุลาคม พ.ศ. 2468 | อภิเษกสมรส วันที่ 11 มิถุนายน พ.ศ. 2406 กับ เจ้าชายโรแบร์ ดยุกแห่งชาร์ตรีส์  มีพระโอรสธิดา 5 พระองค์ ได้แก่ เจ้าหญิงมารีแห่งออร์เลออง เจ้าชายโรแบร์แห่งออร์เลออง เจ้าชายอองรีแห่งออร์เลออง เจ้าหญิงมาร์เกอริตแห่งออร์เลออง เจ้าชายฌอง ดยุกแห่งกีส์ |

|  | เจ้าชายปิแยร์ ดยุคแห่งเพนทิเอฟเร | 18454 พฤศจิกายน พ.ศ. 2388 | 191917 กรกฎาคม พ.ศ. 2462 | สมรสกับ แองเจลีก เลเบสเก  มีโอรสธิดา 2 พระองค์ ได้แก่ ฌานน์ เลเบสเก ปิแยร์ เลเบสเก |

|  | เจ้าหญิงมารี ลีโอโพลดีนแห่งออร์เลอ็อง | 184930 ตุลาคม พ.ศ. 2392 | 184930 ตุลาคม พ.ศ. 2392 | สิ้นพระชนม์ในวันประสูติ |
พระอิศริยยศ

2 สิงหาคม พ.ศ. 2367 - 1 พฤษภาคม พ.ศ. 2386 : เจ้าหญิงฟรังซิชกาแห่งบราซิล
30 พฤษภาคม พ.ศ. 2380 - 27 มีนาคม พ.ศ. 2441 : เจ้าหญิงแห่งฌูอังวิลล์
เชิงอรรถ

↑  Sauer 1889, p. 43.
↑  Barman 1999, p. 424.
↑  Barman 1999, p. 1.
พระสาทิสลักษณ์เจ้าหญิงฟรานซิสกาแห่งบราซิล วาดโดยเอรี สเชฟเฟอร์ ในปีพ.ศ. 2387
แม็กซ์ ริตชี

แม็กซ์ ริตชี
ข้อมูลอย่างเป็นทางการ
:
แม็กซ์ ริตชี (4 พฤศจิกายน ค.ศ. 1934 – 28 กรกฎาคม ค.ศ. 2018) เป็นนักฟุตบอลชาวออสเตรเลียเล่นให้กับสโมสรนอร์ท เมลเบิร์น ในปี ค.ศ. 1955 จนถึงปี ค.ศ. 1960 ในตำแหน่งผุ้ติดตาม
เดทลี่ บีเทิล สแตนด์

เดทลี่ บีเทิล สแตนด์ หรือ สการับ สแตนด์ เป็นตัวละครในเซนต์เซย่าภาคเจ้านรกฮาเดส เป็น 1 ใน 108 สเป็คเตอร์ มีบทบาทเพียงสั้นนิดเดียว
บทบาท

เมื่อเจมินี่ คาน่อน จัดการไลคาออน ฟลีกีอัส เรียบร้อยแล้ว ก็วิ่งไปที่นรกขุมที่ 5 นรกศิลาเพลิงทันที โดยไม่รอชิริวและเฮียวกะที่สลบอยู่  เมื่อทั้งคู่ฟื้นขึ้นและวิ่งตามไป ก็พบคาน่อนยืนอยู่หน้าสแตนด์ ซึ่งเป็นสเป็คเตอร์รูปร่างใหญ่โต ทั้งคู่ตะโกนบอกให้คาน่อนระวัง แต่คาน่อนบอกว่า ไอ้นี่เสร็จฉันไปแล้ว ว่าแล้วสแตนด์ก็ล้มลงทันที
เซอร์พลีส

สแตนด์ สวมเซอร์พลีสรูปเดทลี่ บีเทิล หรือ สการับ ซึ่งเป็นแมลงปีกแข็ง หรือด้วงนั่นเอง
เบลล์ 206

Bell 206 "JetRanger II"
เฮลิคอปเตอร์ใช้งานทั่วไป แบบ 206 (ฮ.ท.206) (BELL-206 B3 JETRANGER)
ผู้สร้าง บริษัทเบลล์เฮลิคอปเตอร์ สหรัฐอเมริกา
ประเภท เฮลิคอปเตอร์ใช้งานทั่วไป 5 ที่นั่ง
เครื่องยนต์ GASTURBINE ALLISON 250-C20 จำนวน 1 เครื่องยนต์ 425 แรงม้า
น้ำหนักเปล่า 1,584.3 ปอนด์
น้ำหนักบรรทุก 1,615.7 ปอนด์
น้ำหนักรวม 3,200 ปอนด์
ติดเปลสนามได้ 3 เปล
ความเร็วสูงสุด 130 น็อต หรือ 234 กม./ชม.
ความเร็วเดินทาง 110 น็อต หรือ 198 กม./ชม.
เยอึน

| เยอึน |
| --- | --- |
เยอึนในเดือนกรกฎาคม 2016
เกิด: พัก เย-อึน  (1989-05-26) 26 พฤษภาคม ค.ศ. 1989 (35 ปี) โกยาง จังหวัดคย็องกี เกาหลีใต้
ชื่ออื่น: เยอึน, เยนนี
อาชีพ: นักร้อง นักแต่งเพลง
อาชีพทางดนตรี
แนวเพลง: เคป็อป อาร์แอนด์บี แจ๊ส
เครื่องดนตรี: เสียงร้อง เปียโน
ช่วงปี: 2007–ปัจจุบัน
ค่ายเพลง: เจวายพี Amoeba Culture
อดีตสมาชิก: วันเดอร์เกิลส์ เจวายพีเนชัน
 นักดนตรี

ชื่อเกาหลี
ฮันกึล: 박예은
ฮันจา: 朴譽恩
อาร์อาร์: Bak Ye-eun 
เอ็มอาร์: Pak Yeŭn 
ชื่อในวงการ
ฮันกึล: 핫펠트
อาร์อาร์: Hatpelteu 
เอ็มอาร์: Hatp'elt'ŭ 
 
เว็บไซต์: tara.ccment.com
พัก เย-อึน (อักษรโรมัน: Park Ye-Eun; เกิด 26 พฤษภาคม ค.ศ. 1989) หรือชื่อในการแสดงว่า เยอึน (Yeeun) หรือ เยนนี (Yenny) เป็นนักร้องและนักแต่งเพลงชาวเกาหลีใต้ มีชื่อเสียงจากการเป็นสมาชิกของวันเดอร์เกิลส์ สังกัดเจวายพีเอนเตอร์เทนเมนต์
ประวัติ

เยอึนเข้าเป็นสมาชิกวงวันเดอร์เกิลส์เมื่อ พ.ศ. 2550 ทำหน้าที่เป็นผู้ร้องหลัก ทั้งยังได้แต่งเพลงหลายเพลงให้แก่วงด้วย เช่น "เซย์อิงไอเลิฟยู" (Saying I Love You) และ "ฟอร์วันเดอร์ฟูล" (For Wonderful)
นอกจากนี้ เยอึนยังแต่งเพลงสำหรับใช้นอกวง เช่น เพลงประกอบละครเรื่อง ดรีมไฮ 2 (Dream High 2)  ซึ่งเผยแพร่ตั้งแต่วันที่ 14 กุมภาพันธ์ 2555 อนึ่ง เยอึนยังแสดงละครเรื่องดังกล่าวอีกด้วย
ผลงาน > เพลงที่ร่วมร้อง

| ปี | ศิลปิน | เพลง |
| --- | --- | --- |
| 2550 | Shorty & Jay Park | Jeong |
| 2550 | 8eight | The First |
| 2550 | 8eight & Sunye & Pdogg | Sai |
| 2551 | Various Artists | Cry With Us |
| 2551 | Various Artists | I Love Asia |
| 2551 | H-Eugene | Baby I Love You |
| 2553 | San-E | Let's Play |
| 2553 | JYP Nation | This Christmas |
ผลงาน > เพลงที่ประพันธ์

| ปี | อัลบั้ม | เพลง | หมายเหตุ |
| --- | --- | --- | --- |
| 2551 | ไม่ได้เผยแพร่เป็นส่วนหนึ่งของอัลบั้มใด เผยแพร่: 29 กรกฎาคม 2551 | "For Wonderful" | ใช้เล่นในการพบปะกับผู้ชื่นชอบวง |
| 2551 | The Wonder Years: Trilogy เผยแพร่: 30 กันยายน 2551 | Track 04. "Saying I Love You" |  |
| 2554 | ไม่ได้เผยแพร่เป็นส่วนหนึ่งของอัลบั้มใด เผยแพร่: 17 กันยายน 2554 | "Smile" | เผยแพร่ทางยูทูบของวง |
| 2554 | Wonder World เผยแพร่: 7 พฤศจิกายน 2554 | Track 01. "G.N.O (Girls Night Out)" |  |
| 2554 | Wonder World เผยแพร่: 7 พฤศจิกายน 2554 | Track 04. "Me, In" | เรียบเรียงจากต้นฉบับของ ชิน จุง-ฮย็อน |
| 2555 | Dream High 2 OST Part 3 เผยแพร่: 14 กุมภาพันธ์ 2555 | Track 01. "Hello To Myself" |  |
| 2555 | Wonder Party เผยแพร่: 3 มิถุนายน 2555 | Track 01. "R.E.A.L" |  |
| 2555 | Wonder Party เผยแพร่: 3 มิถุนายน 2555 | Track 04. "Girlfriend" |  |
| 2555 | ไม่ได้เผยแพร่เป็นส่วนหนึ่งของอัลบั้มใด เผยแพร่: 5 กันยายน 2555 | "Stay Together" |  |
ผลงาน > มิวสิกวิดีโอ

| ปี | เพลง | ศิลปิน | บทบาท |
| --- | --- | --- | --- |
| 2551 | Cry With Us | Various Artist | ตนเอง |
| 2551 | I Love Asia/ Smile Again | Various Artist | ตนเอง |
| 2553 | This Christmas | JYP Nation | ตนเอง |
ผลงาน > ละครโทรทัศน์

| ปี | เพลง | บทบาท | ผู้เผยแพร่ |
| --- | --- | --- | --- |
| 2554 | KBS Music Bank | Co-Hosted along with Sohee & Shinee Minho | KBS |
| 2556 | tvN Basketball | Go Bong-soon | tvN |
ผลงาน > ภาพยนตร์

| ปี | ชื่อ | บทบาท |
| --- | --- | --- |
| 2553 | The Last Godfather | Cameo |
| 2555 | The Wonder Girls | ตนเอง |
| 2555 | Dream High 2 | Cameo |
แหล่งข้อมูลอื่น

Wonder Girls Official Website
Yeeun's Official Twitter
allkpop Yeeun เก็บถาวร 2012-07-22 ที่ เวย์แบ็กแมชชีน
Yeeun me2day เก็บถาวร 2012-10-05 ที่ เวย์แบ็กแมชชีน
Yeeun impact เก็บถาวร 2018-03-24 ที่ เวย์แบ็กแมชชีน
| ด ค กวันเดอร์เกิลส์ |
| --- | --- |
สมาชิก:  ซ็อนมี  เยอึน  ยูบิน  ฮเยริม อดีตสมาชิก: ฮย็อนอา  ซ็อนเย  โซฮี 
ผลงาน:  ผลงานเพลง 
| [[วิกิพีเดีย:|ข้อมูลบุคคล]] |
| --- | --- |
ชื่อ: Yeeun}
ชื่ออื่น: 
รายละเอียดโดยย่อ: South korean rapper-model
วันเกิด: May 26, 1989
สถานที่เกิด: Goyang County, Gyeonggi-do, South Korea
วันตาย: 
สถานที่ตาย:
เดอะซิมส์ 2 ทริปซ่าส์

| --- | --- |
[
ผู้พัฒนา: Maxis
ผู้จัดทำ: Electronic Arts
แพลตฟอร์ม: วินโดวส์ Mac OS X
ประเภท: เกมจำลองชีวิตคน
โหมด: เล่นคนเดียว
เดอะซิมส์ 2 ทริปซ่าส์ เป็นภาคเสริมตัวที่ 6 ของเกมส์ เดอะซิมส์ 2 เป็น PC games วางจำหน่ายในวันที่ 4 กันยายน พ.ศ. 2550 ใน อเมริกาเหนือ และออกในประเทศอังกฤษเมื่อวันที่ 7 ภาคเสริมนี้เกี่ยวกับการท่องเที่ยวไปต่างประเทศ เปิดโลกสู่นักท่องเที่ยว ภาคเสริมนี้เปรียบเสมือน เดอะซิมส์ วัยรักพักร้อน (The Sims: Vacation) เป็นภาคเสริมเกมต้นตำหรับภาคแรกของเกมเดอะซิมส์แต่เดอะซิมส์ 2 มีภาคเสริมนี้ชื่อว่า The Sims 2: Bon Voyage และมีคุณสมบัติดังนี้
NPC ใหม่

เจ้าตีนโต (บิ๊กฟุต)
เป็นสิ่งมีชีวิตที่พบในที่ลับๆมากมายในสามทะเลสาบซึ่งเป็นหนึ่งในสถานที่ท่องเที่ยววันหยุด คุณสามารถค้นหาบิ๊กฟุต โดยต้องค้นหาความลับที่ตั้งโดยขุดหาสมบัติอย่างใดอย่างหนึ่งบนพื้นดิน เดินป่าหรือการค้นเรือโจรสลัดที่สามารถวางในพื้นที่ชุมชน ชาวซิมส์สามารถหาคนใดคนหนึ่งของแผนที่สมบัติ แต่เพื่อที่จะหาบิ๊กฟุต พวกเขาต้องพบแผนที่สำหรับ Hidden Burrows
นักต้มตุ๋นน่ารังเกียจ (โจรล้วงกระเป๋า)
เป็นนักล้วงกระเป๋าที่ปรากฏในพื้นที่ชุมชน เขามีการรายงานโดยใช้ตู้โทรศัพท์ ถ้าชาวซิมส์มีทักษะเหตุผลต่ำ จะได้ถูกเรื่องกลอุบายของเขาเพิ่มเติม ขณะที่ชาวซิมส์มีทักษะเหตุผลสูงจะได้ไล่แผนของเขาออกไป เขาสามารถเข้าที่อยู่อาศัยมากมาย ที่เที่ยว และพื้นที่ชุมชน เขารักกับมิส ครัมเพิลบัตทอม ชาวซิมส์ของคุณและทุกคนระวังเขาให้ดีเพราะจะต้องตกเป็นเหยื่อของเขาต่อไป เป็นคนที่ใส่หมวกทรงสูงสีดำ เสื้อสีขาวดำ และแว่นตาข้างเดียว เขาสามารถแต่งตัวชุดต่างๆในที่วันหยุด ในชุมชนมากมายชาวซิมส์ไม่สามารถพูดคุยหรือโต้ตอบกับนักตุ๋นน่ารังเกียจอย่างใดของวิธีการตามปกติ (น่าแปลกที่เมื่อมีการนำเสนอในมหาวิทยาลัยมากขึ้นเขาแสดงเป็นตัวเลือกสำหรับนักเรียนเพื่อ"ถามสำหรับกวดวิชา"แต่ทำไม่ได้จริงเมื่อเลือก) ที่พื้นที่วันหยุดพักผ่อนเขาสามารถขอคำแนะนำเกี่ยวกับเกาะ หรือ ถ้าชาวซิมส์ของคุณไปพบเข้า เขาขโมยเงินจากพวกเขา ชาวซิมส์ของคุณจะต้องไปสู้กับเขา หวังว่าจะเอาเงินกลับคืนมา หากเขาชนะ หรือเป็นเงินอีก 100 ซิมโมลีน คือการแหว่งจากซิมส์ของคุณ
สถานที่ใหม่

หมู่บ้านทาเคมิซึ
สามทะเลสาบ
เกาะทวิกกี้
คุณสมบัติใหม่

พื้นแบบหาดทราย
พื้นที่บ้านเรือนริมหาด
เรือลมสุดพาล
เจ้าตีนโต
ที่ตั้งแคมป์
ห้องเปลี่ยนเสื้อผ้า
การแต่งงานในพื้นที่ส่วนกลาง
การเสียชีวิตในพื้นที่ส่วนกลาง
การขุดหาขุมทรัพย์
การทักทายแบบใหม่
การบริการในโรงแรม
โรงแรม
การเชิญมาเป็นแขกที่บ้าน
เครื่องประดับ
การนวดกล้ามเนื้อ
ของสะสมที่เกี่ยวกับการพักร้อน
การปฏิสัมพันธ์ที่สร้างเสริมสุขภาพแบบใหม่
การเต้นรำกลุ่มแบบใหม่
หลังคาบ้านแบบเจดีย์
การฮันนีมูน
พื้นที่ลับ
การถ่ายรูป
ชั้นแสดงของที่ระลึก
ของที่ระลึก
การแสดงออกแบบพิเศษ
การทัวร์
ประโยชน์ในการไปพักร้อน
สถานที่พักร้อน
บ้านพักตากอากาศ
แหล่งข้อมูลอื่น

The Sims 2 Bon Voyage Official Site เก็บถาวร 2007-10-11 ที่ เวย์แบ็กแมชชีน
The Sims 2 Bon Voyage Trailer เก็บถาวร 2009-02-01 ที่ เวย์แบ็กแมชชีน
The Sims 2 Bon Voyage Fansite Event Information เก็บถาวร 2009-02-20 ที่ เวย์แบ็กแมชชีน
เสือน้อย ส.ธนภิญโญ

| เสือน้อย ส> ธนภิญโญ |
| --- | --- |
เกิด: วิทยา ขันคำ
เสือน้อย ส.ธนภิญโญ หรือนายวิทยา ขันคำ ชาวจังหวัดอุบลราชธานี เป็นนักมวยสากลที่ได้ครองแชมป์ระดับเยาวชน แต่ต้องแขวนนวมไปก่อนวัยอันควรเพราะอุบัติเหตุจากการฝึกซ้อม
ประวัติ

เสือน้อยเป็นนักมวยสากลในระดับดาวรุ่งในสังกัดของก่อเกียรติ พณิชยารมณ์ แต่โชคร้าย หลังจากได้ครองแชมป์สภามวยโลกเยาวชนเพียงเดือนเดียว ก็ปวดศีรษะอย่างรุนแรงและวูบหมดสติ ระหว่างฝึกซ้อม เมื่อ 5 สิงหาคม พ.ศ. 2553 แพทย์ตรวจพบว่าแกนสมองบิด ทำให้เส้นเลือดในสมองฉีกขาด ต้องผ่าตัดสมอง เสือน้อยจึงต้องแขวนนวมไปโดยปริยาย ปัจจุบัน (พ.ศ. 2555) เสือน้อยอาการดีขึ้น เดินด้วยตัวเองได้ แต่ทำงานหนักไม่ได้
เกียรติประวัติ

แชมป์ WBC เยาวชน รุ่นฟลายเวท
ชิง9 กรกฎาคม 2553 ชนะน็อค แซมมี่ แฮกเลอร์ ยก 1 ที่ ระยอง
สละแชมป์เนื่องจากประสบอุบัติเหตุจากการฝึกซ้อม
เรสเซิลเมเนีย 2

เรสเซิลมาเนีย ครั้งที่ 2 จัดในวันที่ 7 เมษายน ค.ศ. 1986 ในสหรัฐอเมริกา โดยมีจำนวนผู้เข้าชมในสนามทั้งสิ้น 40,085 คน เป็นการจัดขึ้นครั้งที่ของ เรสเซิลมาเนีย และ เป็นรายการจัดขึ้นครั้งที่ 3 ของรายการเพย์-เพอร์-วิว โดยครั้งนี้เป็นปีเดียวที่มีการจัดในสนามถึง 3 แห่ง ในวันเดียวกัน คือ Nassau Coliseum อยู่ที่ Uniondale, New York , Rosemont Horizon อยู่ที่ Rosemont, Illinois และ L.A. Sports Arena อยู่ที่ Los Angeles, California
เบื้องหลัง

ก่อนหน้านี้ คิง คอง บันดี้ ได้มีเรื่องกับ ฮัลค์ โฮแกน ในการชิงแชมป์โลก WWF ทำให้ต้องเจอกันในคึกเรสเซิลเมเนีย ครั้งที่ 2
การผลิต

ก่อนเริ่มเปิดศึกเรสเซิลมาเนีย ครั้งที่ 2 จะมีการร้องเพลง American beautiful ซึ่งร้องโดย เรย์ ชาร์ลส์
เรสเซิลมาเนีย ครั้งที่ 2 เป็นครั้งแรกและครั้งเดียวที่จัดขึ้นในวันจันทร์
เรสเซิลมาเนีย ถูกจัดเป็นรายการ เพย์-เพอร์-วิว เป็นครั้งแรก
ผลการปล้ำ / แมทช์การปล้ำ

| # | ผลการปล้ำที่ Nassau Coliseum  | แมทช์การปล้ำ | เวลา |
| --- | --- | --- | --- |

| 1 | พอล ออร์นดลอฟฟ์ เสมอ เดอะ แมคนิฟิเซนท์ มูราโค (พร้อมด้วย มิสเตอร์ ฟูจิ) โดยดับเบิลเคาท์เอ้าท์ | แมทช์ปล้ำเดี่ยว | 04:10 |
| 2 | แรนดี เซอเวจ (c) (พร้อมด้วย มิสส์ อีลิซาบิช) ชนะ จอร์ด สตีล. | แมทช์ปล้ำเดี่ยว เพื่อชิงแชมป์อินเตอร์คอนติเนนทัล | 05:10 |
| 3 | แจ็ค โรเบิร์ท ชนะ จอร์ด เวล. | แมทช์ปล้ำเดี่ยว | 03:15 |
| 4 | มิสเตอร์ที (พร้อมด้วย โจ ฟราชเซอร์ และ เดอะ ไฮทิ คิด) ชนะฟาล์ว รอดดี้ ไพเพอร์ (พร้อมด้วย บ็อบ ออร์ตัน และ ลูว ดูว่า) | แมทช์ชกมวยเดี่ยว | 13:14 |
| # | ผลการปล้ำที่ the Rosemont Horizon | แมทช์การปล้ำ | เวลา |

| 5 | เดอะ ฟาบูหลุย์ส โมแลช (c) ชนะ เวลเวท แมคอินไทค์. | แมทช์ปล้ำเดี่ยว เพื่อชิงแชมป์โลกหญิง WWF | 01:25 |
| 6 | Corporal Kirchner ชนะ Nikolai Volkoff (พร้อมด้วย Freddie Blassie). | แฟลค แมทช์ | 02:05 |
| 7 | André the Giant จับเหวี่ยง Bret Hart.เป็นคนสุดท้าย | แบทเทิลรอยัล 20 คน | 09:13 |
| 8 | The British Bulldogs (Davey Boy Smith และ The Dynamite Kid) (พร้อมด้วย Ozzy Osbourne และ Lou Albano) ชนะ The Dream Team (Greg Valentine และ Brutus Beefcake) (c) (พร้อมด้วย Johnny Valiant). | แมทช์ปล้ำแทคทีม เพื่อชิงแชมป์แทกทีม WWF | 13:03 |
| # | ผลการปล้ำที่ Los Angeles Memorial Sports Arena | แมทช์การปล้ำ | เวลา |

| 9 | Ricky Steamboat ชนะ Hercules Hernandez. | แมทช์ปล้ำเดี่ยว | 07:27 |
| 10 | Adrian Adonis (พร้อมด้วย Jimmy Hart) ชนะ Uncle Elmer. | แมทช์ปล้ำเดี่ยว | 03:01 |
| 11 | Terry Funk และ Hoss Funk (พร้อมด้วย Jimmy Hart) ชนะ The Junkyard Dog และ Tito Santana. | แมทช์ปล้ำแทคทีม | 11:42 |
| 12 | Hulk Hogan (c) ชนะ King Kong Bundy (พร้อมด้วย Bobby Heenan). | แมทช์ปล้ำในกรงเหล็ก สตีล เคจ เพื่อชิงแชมป์ WWF | 10:15 |

↑  The other participants included were: Jimbo Covert (NFL player - Chicago Bears), Pedro Morales, Tony Atlas, Ted Arcidi, Harvey Martin (Former NFL player - Dallas Cowboys), Danny Spivey, Hillbilly Jim, King Tonga, The Iron Sheik, Ernie Holmes (Former NFL player - Pittsburgh Steelers), B. Brian Blair, Jim Brunzell, Big John Studd, Bill Fralic (NFL player - Atlanta Falcons), Jim Neidhart, Russ Francis (NFL player - San Francisco 49ers), Bruno Sammartino, and William "Refrigerator" Perry (NFL player - Chicago Bears).
ดูเพิ่ม

เรสเซิลมาเนีย
รายชื่อรายการเพย์-เพอร์-วิวของดับเบิลยูดับเบิลยูอี